A BIZOTTSÁG 2043/2004/EK RENDELETE
(2004. november 26.)
az Írország lobogója alatt közlekedő hajóknak az aranylazacra vonatkozó halászati tilalmáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (1) és különösen annak 21. cikke (3) bekezdésére,
mivel:
(1)
A mélytengeri halállományokra vonatkozó 2003-as és 2004-es halászati lehetőségek rögzítéséről szóló, 2002. december 16-i 2340/2004/EK tanácsi rendelet (2) kvótát ír elő az aranylazacra a 2004. évre.
(2)
A célból, hogy biztosítani lehessen a kvóta alá eső állomány mennyiségi korlátozására vonatkozó rendelkezések betartását, szükséges, hogy a Bizottság kitűzze azt a dátumot, amely időpontra egy tagállam lobogója alatt közlekedő hajókról való fogások úgy tekinthetők, hogy a megengedett kvótát kimerítették.
(3)
A Bizottsághoz eljuttatott információk szerint az aranylazacnak a III., IV. ICES statisztikai alterület (közösségi vizek és harmadik országok felségterületéhez vagy joghatósága alá nem tartozó vizek) vizein Írország lobogója alatt közlekedő hajókról vagy Írországban bejegyzett hajókról történő fogásai elérték a 2004. évre kitűzött kvótát. Írország 2004. augusztus 1-jei kezdettel megtiltotta ezen állomány halászatát. Ebből kifolyólag szükséges ezen dátum elfogadása,
ELFOGADTA EZT A RENDELETET:
1. cikk
Az aranylazacnak a III., IV. ICES statisztikai alterület (közösségi vizek és harmadik országok felségterületéhez vagy joghatósága alá nem tartozó vizek) vizein Írország lobogója alatt közlekedő hajókról vagy Írországban bejegyzett hajókról történő fogásai kimerítették a 2004. évre Írország részére kitűzött kvótát.
E rendelet alkalmazásának időpontjától kezdve tilos az aranylazacnak a III., IV. ICES statisztikai alterület (közösségi vizek és harmadik országok felségterületéhez vagy joghatósága alá nem tartozó vizek) vizein Írország lobogója alatt közlekedő vagy Írországban bejegyzett hajókról történő halászata csakúgy, mint a kifogott állomány fedélzeten való tartósítása, egyik hajóról a másikra történő átrakodása vagy a partra való kiszállítása.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2004. augusztus 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. november 26-án.